Raul Rebane

Raul Rebane (sündinud 6. oktoobril 1953 Pärnus) on eesti ajakirjanik ja kommunikatsioonikonsultant. 

Aastal 1977 alustas tööd Eesti Televisiooni spordisaadete toimetuses. Ta on kajastanud ajakirjanikuna 17 olümpiamängu, neist 12 korda kohapeal. Aastatel 1998–2008 kuulus olümpiamängude EBU (European Broadcasting Union) infogruppi. Pärast ETV-st lahkumist on tegutsenud peamiselt konsultandina. On algatanud mitmeid projekte, millest üks tuntumaid on kettaheitja Gerd Kanteri olümpiavõitjaks aitamine.

Haridustee
 1960–1964 Pandivere algkool
 1964–1968 Väike-Maarja Keskkool
 1968–1971 Tallinna Spordiinternaatkool, kergejõustiku eriala
 1971–1977 Tartu Riiklik Ülikool, ajakirjanik-toimetaja

 Tööelu 
Raul Rebane alustas ETV spordisaadetes 1975. aastal praktikandina. 1977–1994 oli ta ETV spordireporter ja 1994–1998 programmijuht.

Aastatel 1998–1999 oli TV 1 programmijuht.

1999. aastast on töötanud konsultandi, koolitaja, strateegilise nõustajana. Konverentsiesineja.

Alates aastast 2005 on olnud publitsist ja kolumnist. Infosõdade ja psühholoogiliste operatsioonide temaatika tutvustaja ja populariseerija Eestis. 

Eesti Mälu Instituudi nõukogu liige.

 Olümpiavõitja projekt 
2000. aasta sügisel lõi Raul Rebane meeskonna kettaheitja Gerd Kanteri abistamiseks. Koostöö kestis 12 aastat ja oli väga edukas. Gerd Kanter tuli 2007. aastal Osakas maailmameistriks ja 2008. aastal Pekingis olümpiavõitjaks. 2012. aastal Londoni olümpiamängudel võitis Kanter pronksmedali. Kogu karjääri vältel võitis Gerd Kanter kokku 11 tiitlivõistluste medalit, mis teeb temast läbi aegade ühe edukama Eesti kergejõustiklase. Sellesse meeskonda kuulusid: Vésteinn Hafsteinsson (treener), Indrek Tustit (füsioterapeut, alates 2013 ka treener), professor Mihkel Zilmer (toitlustamise konsultatsioon), Aadu Krevald (biomehhaanika), Hans Üürike (koduleht, statistika), Uno Ojand (abitreener kuni 2006). Gerd Kanteri meeskonna metoodika ja tegutsemispõhimõtted on hiljem olnud eeskujuks paljudele sportlastele ja treeneritele.

Tunnustus
pisi|Raul Rebane 2025. aastal
 2008 – Eesti Kultuurkapitali kehakultuuri ja spordi aastapreemia (olümpiavõitja Gerd Kanteri taustajõudude pikaajalise tulemusliku juhtimise eest)
 2009 – Valgetähe IV klassi teenetemärk
 2010 – Euroopa Kergejõustikuliidu Innovatsioonikonkursi peapreemia tööga "Sportlase sotsiaalne roll"2010 Innovation Award recognises importance of role models. european-athletics.org, 17. september 2010.
2017 – Postimehe aasta arvamusliiderPostimehe aasta arvamusliidri tiitli sai Raul Rebane. Postimees, 15. märts 2017.
2024 – Vikipeedia sõber"Raul Rebane pälvis aunimetuse "Vikipeedia sõber 2024"" Virumaa Teataja, 14. veebruar 2024

 Isiklikku 

Raul Rebane on 1976. aastast abielus haridusteadlase Epp Rebasega (sünninimi Jeret).  

Raul Rebane peab ennast virulaseks, sest kasvas üles Lääne-Virumaal Pandivere külas. 

Kuulus Eesti noortekoondisse kergejõustikus. Meistrikandidaat males.

Tema vanaisa Mihkel Ausmaa ja vanaisa kolm venda olid politseinikud, mistõttu enamik perest küüditati 1941. aasta 14. juunil Siberisse. 2007–2018 tegutses Sugulaskoor Ausmaa, milles Raul Rebane laulis. Koori repertuaari oluline osa oli Siberist ja vangilaagritest toodud laulud, millest mõne autor oli Raul Rebase onu Mihkel Ausmaa. Koor osales mitmel laulupeol.  

Teosed
Raamatud
 "Albertville ja nüüd Barcelona" (üks autoritest), Vikertrükk 1992
 "Helsingist Helsingisse" (üks autoritest), Eesti Päevalehe Kirjastus 2005,
 "Gerd Kanter. 15 sammu võiduni", autorid Raul Rebane ja Gerd Kanter, 2009 ja 2018
 "Võimalik!", Stratkom 2014
 "Hirmust eduni. Meediasuhtluse 8 reeglit", Tallinna Trükikoda 2019
 "Герд Кантер : как стать Олимпийским чемпионом", Menu Meedia 2018

Artiklid ja raadiosaated
Täielik kogumik Raul Rebase artiklitest ja raadiosaadetest asub tema kodulehe meediaarhiivis.

 Viited 

 Välislingid 

 Raul Rebase koduleht
 Raul Rebase artiklid meedias ja raadiolood

 Janar Filippov. Mees, kes voolib Kanterit Eesti Ekspress, 7. september 2006
 Urmo Soonvald. Raul Rebane: "Minu ülesanne on hoida Gerd eemal ahvatlustest." Õhtuleht, 29. september 2007
 Katrin Makko. Raul Rebane elab uskudes ja lootes Virumaa Teataja, 24. juuli 2008
 Raul Sulbi. Raul Rebane: Vene meedia töötab Putini doktriini alusel Postimees, 27. oktoober 2008

Kategooria:Eesti ajakirjanikud
Kategooria:Tartu Ülikooli filoloogiateaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1953